दक्षिण भारतीय सिनेमा जगत के मशहूर एक्टर नागार्जुन अक्किनेनी ने अपनी शादी की सालगिरह पर पत्नी अमला अक्किनेनी के साथ फिल्म "हमारी अधूरी कहानी" देखी, जिसमें अमला की फिल्म में महत्वपूर्ण भूमिका है. मोहित सूरी निर्देशित रोमांटिक ड्रामा फिल्म "हमारी अधूरी कहानी" शुक्रवार को रीलीज़ हो गई है. फिल्म में एक बार फिर (बॉलीवुड के मिस्टर किसिंग मेन) इमरान हाश्मी और (बॉलीवुड की उलाला-गर्ल) विद्या बालन की जोड़ी साथ नजर आ रही है. वही अपने अभिनय के लिए मशहूर अभिनेता राजकुमार राव भी फिल्म में अहम भूमिका मे है. इस फिल्म में विद्या बालन साडी के गेटअप में डेंसिंग और ब्यूटीफुल नज़र आ रही है. विशेष फिल्म्स के बैनर तले बनी यह फिल्म बी-टाउन में काफी हंगामा मचा रही है.